text stringlengths 0 17.2k |
|---|
ifyotwinga mishibilako |
amashina imyaka akeyala ne nambala ya musange wenu ifyo mucita mubwikashi bwenu ifyo mwatemwisha mu milimo yenu iyakulenga |
cali ni pabushiku bwa eleven june two thousand and eight ilyo muke te shina lya cine abukile aleumfwa kwati calo calamupwila |
muke ali mulumendo na bakashi kabili alebombe ncito iisuma |
imikalile yakwe panganda yali bwino ico alikwete ndalama |
lelo taishibe ukuti mu mweo wakwe alekabilo wakumwafwa pamo no kumucingilila |
pali ubu bushiku bulumbwilwe asantamwike pakati kabushiku |
umukashi wakwe aletutuma no kupiba icakuti alefilwa ukulanda alealaula fye amaboko ukulango kuti alekabilo bwafwilisho |
muke afumine mubusanshi no kutendeko kufwaye nshila yakutwalilamo mukashi ku cipatala |
alefwaya ukubomfya motoka lelo taishibe ukuti bakabolala balibile motoka yakwe muli bulya bwine bushiku |
ali uwakolwa ilintu abwelele ku nganda icakuti taumfwile ne nshita umukashi apundile mu ma zero three hours ilyo bakabolala baleiba motoka |
muke asangile cibi nacisuka kabili motoka tapali |
afililwe icakucita |
elyo aibukishe ukuti kwali umubomfi wakwa lesa pacitente pamwakwe |
ailekonkosesha uyu shimapepo nelyo cali emuku wantanshi ukumutandalila |
shimapepo aiswile cibi no kwipusha muke ico alefwaya |
muke alondololwele ifyacitike elyo alombele ukuti shimapepo amwafwe mukutwala umukashi wakwe ku cipatala |
eico bonse babili baile ku nganda yakwa muke |
basangile muka muke nalala tondolo |
bushe kuti mwacita shani nga cakuti cali nimwe mwasanga bena mwenu nabasanswa ku fipondo kabili bali mupepi ne mfwa |
awe muke calimubipile kabili amwene sonde ukucepa no bwikalo ukubipa ico takwete uwakumwafwa |
umuti untu muke alekabila pa mukashi wakwe tawali ku cipatala lelo wali ku muntu uwacila imiti ya ku cipatala |
shimapepo aebele muke ukufukama pakuti bene bonse babili balombe kabumba uwapulamo ukucito mulimo wakwe |
apo tapalapita bamineti amakumi yatatu umukashi wakwa muke alipuputwike no kutendeka ukusakanya |
lelo muke alifililwo kusumina fintu alemona |
elyo shimapepo atwele muke pamo no mukashi wakwe ku cipatala ukuntu bailepela mulwele umuti no kubaleka babwelele kunganda ilintu bwacele |
imikalile yakwe muke yatendeke ukulondoloka |
eico asalilepo kuya na shimapepo kukulongana pabushiku bwa mulungu ubwakonkelepo |
pali ububushiku umutwe we sambililo wali pakati ka mafya kabili kabila wa mbila nsuma alekonkomesho kuti yesu eshinganga uwabelapo ifwe bonse |
abelengele mu malumbo thirty four verse eighteen yehoba aba mupepi na baputuke misana kabili abafunshike mitima alabapususha |
nga cakuti walifunshiko mutima kabili uli mu mikalile yayafya ita fye pali shikulu nao akakwafwa nelyo ubwafya bobe bukule shani |
uyu lesa uwalesosa mu nshita shakale alasosa na lelo line uwaishile alesa na lelo line |
ifyo fine aishile pano isonde efyo engesa na mu bwafya bobe |
ena esa mukufikilishe fyo iwe wafilwa |
ifi efyali ukupilibuka kwakwa muke |
ailwike ukuti incito iisuma ukwikala bwino ukukwata ing'anda iikalamba pamo no mukashi uwa munyinu tafyaba e bucingo bwa mikalile ya pe na pe |
apokelele shikulu yesu bulya bwine bushiku no kutendeka ukulamucetekela pamulandu wa fyakukabila kwakwe fyonse |
shikulu alekonkosha pacibi ca mutima obe |
wilolela ukuti kupone cimo icibi mu mweo obe |
lelo nga cakuti uli mu bwafya pamo nga muke ibukisho kuti kwalibo |
umo umwingasakamana no kwishibo bwafya bobe |
kabili wishibe ukuti uyu wine alikwata babomfi bakwe na pacitente cobe |
bamo pali aba basangwa mupepi naiwe ubatandalile no kulanshanya nabo |
imisepela sha sansamuka palwa masambililo yapya |
pali cimo pa ten november two thousand and eight mu kasama imisepela shalongana pa nganda ifikililapo abeni inshiku shimbi shalalonganina pa cilonganino ca anglican church |
shili ishansansa akabungwe akapya nakaleta imibombele yakako mu musumba wesu kabili baletulaya insambu nge misepela na ukutukansha mu mibombele yalekana lekana |
imisepela yalayamba ukusambilila palwa kuteka inkoko |
ifyakubomfya icitunshi tunshi camu ofeshi |
inshila ishakusomenamo |
ifyakuleta ifintu nangu abantu pamo |
ifya kubomba mu makwebo |
ifya kulanshanya elyo nafimbipo ifikankala fyonse mu mulungu umo |
elyo pa cibelushi tukalapoka icitupa icakulangisha ukuti natupwisha amasambililo |
ifyo twebelwe kuli bamo pali bene |
mucine imisepela ukufuma mu filongannino fyesu eko bali nabena tapali nangu umo ulefwaya ukupanya ilishuko likalamba ilikukwatilapo amasambililo nayambi elyo ne citupa |
ubwite bwa mu mipepele ipya |
panuma ya nshiku shine umulumendo umo aisa nokutweba ukuti baleshitisha ifitabo ifyakubelenga kulya kwine |
pamulandu wakuti tabakwete amapepala ya palwa masambililo abasambi nabakoseleshiwa ukushita ifitabo fimo ifyo fyonse fikwete umutwe unono |
pe bula lya ntanshi lya cila citabo palebelengwa ati |
tulesubila ukubelenga kwa ici citabo kuli fye lutampulo lwa ntanshi ulwa lwendo lwenu mukusanga muli iyi mipepele ipya kabili iikankala iye sonde |
scientology mipepele ipya iyatendekwe no muntu umo uweshina lya l ron hubbard apo papite imyaka fifty mu america |
atampile amasambilisho ayaleendela pamo nokucita mukwafwilisha abantu pakuti imikalile yabo ingaya pantashi |
abamukonka balishininwa apakalamba palwa ena icakuti balalemba muli cila citabo pa fitabo fyabo |
mucine kuti casoswa ukuti abantu tabakwata icibusa ukucila ena |
icamupamba cilekabilwa ukusosa ukuti imitontonkanishishe shabo pali lesa icipingo ubwikashi bwa muntu kuntanshi |
nefyo ificitwa fya muntu fifwile ukuba elyo ne fintu |
fimbi ifikumine ubwikashi bwa muntu fyalipusanininafye na masambilisho tusanga mu cipingo |
eico imisepela shesu shakanshiwa mu fintu ifisuma lelo fya endela pamo nobwite bwakuilunda ku mipepele ipya |
tuletontonkanyapo shani nge ntungulushi sha cilonganino |
tapali bwafya natumone |
te bantu abengi balemoneka ukukwata ubwafya pali ici |
natwebwa ukuti neciputulwa ca masambililo cilebombela pamo na bantu ukufuma ku cilonganino ica scientology |
ba ministry of education balabasuminisha ukukansha bakafundisha bamu masukulu mucitungu ca mikoti mufya milanshanishishe |
ba folontiya volunteer ukufuma ku cilonganino ca scientology balebomba naba oasis forum |
mukukansha bashimapepo mu ncende ishapusana pusana mu zambia na masambilisho ayo ba hubbard atendeke |
ngacakuti onse alemoneka uwasekela pali ici bushe kuti catupamfya ukucilandapo |
twalicita |
pa thirty one december two thousand and eight editor wa natuleya let's go akumene ne ntungulushi ikalamba ya kabungwe kalubwilwe kabili na umo kakansha wafya scientology mu headquarter ipya mu northern province |
ukulatanda imipepele yabo ukupitila mukushitisha ifitabo |
muku ilyo intungulushi na philippa bafililwefye ukukana pafyo aya masambilisho ya scientology yali namaka pamisepela shesu ilyo kwali ukulanshanya nilyo twalandile pafitabo baleshitisha |
calishibikwa apakalamba ukuti ifitabo ukufuma kuba mipepele imbi filaleta icifulunganya ku bena kristu mu mishi elyo na mumisumba |
nefyo balemba fikalakubula imisepela ishingi imitima shikambe nokufwaisha ukwishibilapo na fimbi palwa fisumino fyabo ne mikalile yabo |
nga shashininwa shikatetekela ukuti takwaba lesa umo lelo baba abengi nalimo amakana na makana |
nga cakuti shalyamba ukutontonkanya ukuti yesu ecibusa icacilapo shikalatila ron ecibusafye cacilapo |
shikalatontonkanya ati bashitata na banamayo bonse balibafye bwino elyo nepusukilo talikwete cinto |
shikaalukila ku fitabo fya scientology mukufwaya icishinka icipingo cikasanguka icafye mu menso shaiko |
nomba ilipusho likalamba |
kuti twacita shani nge ntungulushi mu filonganino fya ku christian brethren nangu nge filonganino fya evangelical church |
ilyo imisepela shesu shilefwaya ukunkanshiwa ilyo kuli aya maseminars |
bushe tubasuminishe |
bushe tubasoke |
bushe tubakanye ukusangwako |
ubusuko ubuli bonse ubwawamisha mukumona kwenu twapapata tulembeleni mukwangufyanya |
amatontonkanyo yenu pali uyu mulandu yakatwafwa ukulemba ilyashi lya kulekeleshako pali uyu mulandu |
elyo mwilaba ukulondolola umulandu mwapelela amasuko yenu ukufuma mucipingo |
ukumana akapi ba bible society ne filonganino filanda cibemba mu zambia |
nomba bushe kuti bakuuta shani imfumu iyo bashasumina |
nga kuti basumina shani imfumu iyo bashatala abomfwapo |
nga kuti baumfwapo shani nga takuli uwa kubabilila |
nga kuti babila shani nga tababa tumine |
Subsets and Splits
No community queries yet
The top public SQL queries from the community will appear here once available.